Esta rechión teneba una población mixta de bosniacos y serbos antes d'o encomienzo d'a Guerra de Bosnia-Herzegovina, quan esdevinió un d'os suyos primers scenarios. Yera una zona important pa os serbos por estar entre a zona principal de mayoría serba d'Herzegovina oriental (centrada en Trebinje), y unas zonas de Bosnia oriental de poblamiento serbisco menos compacto y con mayorías menos claras, (pero que a la fin os serbos plegoron a controlar). Os Acuerdos de Dayton de 1995 ratificoron l'anexión d'esta rechión por part d'os serbos, de fueras d'unas localidatz que se cedioron a la Federacija pa permitir a existencia d'un corredor viable entre Sarajevo y Goražde, o solo municipio de mayoría bosniaca d'esta redolada que podió resistir la ofensiva d'os serbos.